|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |

KLASA: 402-06/25-01/1

URBROJ: 2170-31-02/1-25-3

Punat, 10. veljače 2025. godine

Na temelju članka 3. Odluke o jednokratnoj novčanoj pomoći u svrhu provođenja programa S(P)RETNO U ŠKOLU (KLASA:402-01/25-01/1, URBROJ; 2170-31-02/1-25-2), općinski načelnik Općine Punat raspisuje

**JAVNI POZIV**

**za ostvarivanje prava na jednokratnu novčanu pomoć u svrhu provođenja programa S(P)RETNO U ŠKOLU**

**I. PREDMET JAVNOG POZIVA**

Predmet ovog Javnog poziva je prikupljanje zahtjeva za ostvarivanje prava na jednokratnu novčanu pomoć u svrhu provođenja programa S(P)RETNO U ŠKOLU.

Program S(P)RETNO U ŠKOLU namijenjen je djeci koja su školski obveznici i u rujnu kreću u školu. Programom se kroz igru, zabavu i druženje razvija samopouzdanje, volja za učenjem te se usvajaju vještine važne za uspješno izvršavanje školskih zadataka, a sve kako bi se prevenirale moguće teškoće i potaknulo razvoj potrebnih vještina za polazak u školu.

Programom je predviđena početna procjena djeteta, radionice s djecom tijekom 3 mjeseca, jednom tjedno u trajanju od 60 minuta, ukupno 12 radionica u periodu od 1. ožujka – 1. lipnja 2025. godine u Puntu, te savjetovanje roditelja (povratna informacija o inicijalnom stanju djeteta te savjeti za daljnji rad).

Program provodi edukacijski rehabilitator Karla Manzoni Brozić, mag.rehab.educ., koja ima iskustvo u radu s djecom predškolske i školske dobi, djecom s teškoćama u razvoju te je upoznata s očekivanim razvojnim profilom te mogućim odstupanjima u razvoju.

Cijena za uključivanje jednog djeteta u programa iznosi 249,00 €, a Općina Punat roditeljima sufinancira iznos od 200,00 € po djetetu.

**II. UVJETI ZA PODNOŠENJE ZAHTJEVA**

Na temelju ovog Javnog poziva zahtjev mogu podnijeti roditelji djece, uz uvjet da i roditelj i dijete imaju prijavljeno prebivalište na području Općine Punat te da obveznik nema nepodmirenih obveza prema Općini Punat.

Broj dodijeljenih pomoći bit će usklađen s raspoloživim sredstvima Općine Punat.

**III. SADRŽAJ PRIJAVE**

Prijava na Javni poziv sadrži sljedeću dokumentaciju:

1. Ispunjen i potpisan Zahtjev za jednokratnu novčanu pomoć u svrhu provođenja programa S(P)RETNO U ŠKOLU
2. Uvjerenje ili elektronički zapis o prebivalištu roditelja
3. Uvjerenje ili elektronički zapis o prebivalištu djeteta

Zahtjev za jednokratnu novčanu pomoć u svrhu provođenja programa S(P)RETNO U ŠKOLU podnosi se isključivo na propisanom obrascu koji čini prilog ovog Javnog poziva.

Jedan roditelj može na program S(P)RETNO U ŠKOLU prijaviti više djece ukoliko zadovoljavaju kriterij da su školski obveznici i u rujnu kreću u školu, ali isto dijete može biti prijavljeno za program samo jedanput.

**IV. NAČIN PRIJAVE I ROK ZA PODNOŠENJE PRIJAVE**

Zahtjev se šalje poštom na adresu Općina Punat, Novi put 2, 51521 Punat, putem e-maila: pisarnica@punat.hr ili se predaju u pisarnici Općine Punat.

**Rok za podnošenje zahtjeva je najkasnije do 25. ožujka 2025. godine.**

Zahtjevi na temelju ovog Javnog poziva koji ne budu podneseni u gore utvrđenom roku, na način i u obliku opisanima u točkama II., III. i IV. ovog Javnog poziva, smatrat će se neprihvatljivima i neće se razmatrati.

**V. REZULTATI JAVNOG POZIVA I PRAVO PRIGOVORA**

Roditelje koji ostvaruju pravo na jednokratnu novčanu pomoć utvrdit će pojedinačnim rješenjem Jedinstveni upravni odjel Općine Punat na osnovi priložene dokumentacije u roku od 15 dana od podnošenja zahtjeva. Jednokratna novčana pomoć isplaćuje se u jednokratnom iznosu na tekući račun podnositelja zahtjeva.

U sklopu rješenja bit će navedena uputa o pravnom lijeku kojom se stranka obavješćuje može li protiv rješenja izjaviti žalbu ili pokrenuti upravni spor, kojem tijelu, u kojem roku i na koji način.

**VI. DODATNE INFORMACIJE**

Zainteresirani podnositelji zahtjeva dodatne informacije mogu dobiti pozivom na broj telefona 051/854-140, svakim radnim danom od 7:00 do 15:00 sati ili putem e-maila: općina@punat.hr.

Cjeloviti tekst ovog Javnog poziva s obrascem zahtjeva objavljen je na službenoj web stranici Općine Punat.

OPĆINSKI NAČELNIK

Daniel Strčić, bacc.inf., v.r.